Queen Elizabeth 2

Το Queen Elizabeth 2 (συντομογρ. QE2) είναι διάσημο βρετανικό υπερωκεάνιο επιβατηγό πλοίο, που σήμερα έχει μετατραπεί σε 4 αστέρων πλωτό ξενοδοχείο στο Ντουμπάι.  Το πλοίο αποσύρθηκε ύστερα από 40 χρόνια υπηρεσίας έχοντας διανύσει 5,6 εκατομμύρια ν. μίλια, μεταφέρει 2.500.000 επιβάτες και συμπληρώσει 806 διατλαντικά ταξίδια  

Το QE2 ναυπηγήθηκε το 1969 από την Cunard Line με διπλό σκοπό: να εξυπηρετεί τη συγκοινωνία μεταξύ Σαουθάμπτον -  Νέα Υόρκη για 8 μήνες το χρόνο και να διεξάγει κρουαζιέρες σε θερμότερα κλίματα τον χειμώνα. Ήταν το δεύτερο πλοίο της εταιρείας με το ίδιο όνομα. Το πρώτο πλοίο είχε ονομαστεί Queen Elizabeth προς τιμήν της βασιλομήτωρος, οπότε εικάζεται ότι και το δεύτερο πλοίοο σε αυτήν αναφέρεται.  Ήταν το τελευταίο ατμοκίνητο πλοίο που διέσχισε τον Ατλαντικό με τακτικά δρομολόγια μέχρι και το 1986 όταν εκσυγχρονίστηκε αντικαθιστώντας την ατμοηλεκτρική του ενέργεια με πετρελαιοκινητήρες.

Επιτάχτηκε από την βρεττανική κυβέρνηση για τον πόλεμο στα Φώκλαντς οπότε μετέφερε 3000 στρατιώτες.

Το 2004 το πλοίο σταμάτησε να εξυπηρετεί την διατλαντική σύνδεση, δίνοντας τα πρωτεία στο άλλο μεγάλο πλοίο της εταιρείας, το Queen Mary 2. Από τότε διεξήγε μόνο κρουαζιέρες μέχρι τον Ιούνιο του 2007 όταν και πωλήθηκε σε αραβική επενδυτική εταιρεία για 100 εκατ. δολλάρια. 

Η εταιρεία σχεδίαζε να μετατρέψει το πλοίο σε πλωτό ξενοδοχείο 500 δωματίων και γι' αυτό το σκοπό μεταφέρθηκε στο Palm Jumeirah στο Ντουμπάι. Η παγκόσμια οικονομική κρίση του 2008 όμως ανέβαλλε τις για πολλά χρόνια τις προγραμματισμένες μετατροπές ώστε άρχισαν να κυκλοφορούν φήμες ότι τελικά το πλοίο θα πήγαινε για σκραπ. 
Τελικά η ανακαίνιση ξεκίνησε το 2017 και το πλοίο άνοιξε πλήρως για τους πελάτες, στο τεχνητό λιμάνι Mina Rashid πλέον, τον Οκτώβριο του 2018.

Παραπομπές 

Υπερωκεάνια